บาทเปิด 35.05/07 บาทต่อดอลล่าร์  อ่อนค่าเล็กน้อย
เงินบาทเปิดตลาด 35.05/07 บาทต่อดอลล่าร์  อ่อนค่าเล็กน้อย หลังธนาคารกลางอังกฤษ มีมติคงดอกเบี้ยสวนทางตลาดคาด
15 ก.ค. 2559

เงินบาทเปิดตลาด 35.05/07 บาทต่อดอลล่าร์  อ่อนค่าเล็กน้อย หลังธนาคารกลางอังกฤษ มีมติคงดอกเบี้ยสวนทางตลาดคาด
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.05/07 บาท/ดอลลาร์ จากช่วงปิดตลาดเย็นวานนี้ที่ 35.03/04 บาท/ดอลลาร์ 
"บาทอ่อนค่าจากเย็นวานนี้เล็กน้อย แต่ทิศทางทรงๆตัว ถึงแม้ธนาคารกลางอังกฤษ( BoE )จะมีมติคงอัตราดอกเบี้ย แต่ตลาดคาดการณ์ว่าอาจมีการปรับลดดอกเบี้ยในการประชุมครั้งต่อไปได้ โดยรอดูท่าทีของธนาคารกลางสหรัฐ (FED) และธนาคารญี่ปุ่น (BOJ)" นักบริหารเงิน กล่าว
ขณะที่กรอบการเคลื่อนไหวของเงินบาทในวันนี้ประเมินไว้ระหว่าง 34.90-35.10 บาท/ดอลลาร์
"วันนี้น่าจะทรงตัว ต้องรอดูตัวเลขจีดีพีของจีนว่าจะออกมาเป็นอย่างไร และทิศทางการไหลเข้าของเงินทุนต่างประเทศ" นักบริหารเงิน กล่าว